Keeper-Haugen forlenget med Minsk
Burvokteren hadde dermed ekstra grunn til å feire 17. mai. Dinamo opplyste på sitt nettsted at klubben har sikret seg Haugens tjenester i to nye år, ifølge NRK. Haugen ble Dinamo Minsk-spiller etter den gode innsatsen da han debuterte på landslaget i VM i 2011. Han er den første norske målvakten som har spilt i den russiske ishockeyligaen. Tidligere har Haugen spilt for Lørenskog og Manglerud Star. På nettstedet skriver Dinamo Minsk at Haugen har vært en solid og populær keeper i klubben. Han var også i toppen av KHL-statistikken forrige sesong med 1,81 baklengsmål per kamp og en redningsprosent på 93,3.
Dinamo Minsk opplyste fredag at Norges landslagsmålvakt Lars Haugen har undertegnet en ny toårskontrakt med KHL-klubben.